Oficialusis leidinys L 095 , 11/04/2003 p. 0013 - 0014



Komisijos reglamentas (EB) Nr. 649/2003 2003 m. balandžio 10 d. iš dalies pakeičiantis Reglamentus (EEB) Nr. 139/81, (EB) Nr. 936/97 ir (EB) Nr. 996/97 dėl galvijienos produktų importo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2345/2001 [2], atsižvelgdama į 1981 m. sausio 16 d. Komisijos reglamentą (EEB) Nr. 139/81, apibrėžiantį tam tikrų rūšių šaldytos galvijienos įtraukimo į Kombinuotosios nomenklatūros subpoziciją 0202 30 50 sąlygas [3], su paskutiniais pakeitimais, padarytais Reglamentu (EB) Nr. 264/1999 [4], ypač į jo 5 straipsnio 2 dalį, atsižvelgdama į 1997 m. gegužės 27 d. Komisijos reglamentą (EB) Nr. 936/97, įvedantį aukštos kokybės šviežios, atšaldytos ir sušaldytos jautienos bei sušaldytos buivolienos tarifines kvotas ir numatantį jų administravimą [5], su paskutiniais pakeitimais, padarytais Reglamentu (EB) Nr. 1781/2002 [6], ypač į jo 7 straipsnio 2 dalį, atsižvelgdama į 1997 m. birželio 3 d. Komisijos reglamentą (EB) Nr. 996/97 dėl sušaldytos plonosios galvijų diafragmos, kuriai taikomas KN kodas 02062991, importo tarifinės kvotos atidarymo ir administravimo [7], su paskutiniais pakeitimais, padarytais Reglamentu (EB) Nr. 1266/98 [8], ypač į jo 6 straipsnio 2 dalį, kadangi: (1) pagal Reglamentus (EEB) Nr. 139/81, (EB) Nr. 936/97 ir (EB) Nr. 996/97 autentiškumo sertifikatai privalo būti išduodami prieš tam tikrų prekių importą arba įtraukimą į konkrečias Kombinuotosios nomenklatūros subpozicijas. Šiuos sertifikatus išduodančių institucijų sąrašai pridedami minėtų reglamentų prieduose; (2) Argentina pakeitė autentiškumo sertifikatus išduodančios institucijos pavadinimą; (3) todėl reikėtų atitinkamai iš dalies pakeisti Reglamentus (EEB) Nr. 139/81, (EB) Nr. 936/97 ir (EB) Nr. 996/97, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 139/81 II priedas pakeičiamas šio reglamento priedu. 2 straipsnis Reglamento (EB) Nr. 936/97 II priede išduodančios institucijos pavadinimas "Secretaría de Agricultura, Ganadería, Pesca y Alimentaciόn (SAGPyA)" pakeičiamas į "Secretaría de Agricultura, Ganadería, Pesca y Alimentos (SAGPyA)". 3 straipsnis Reglamento (EB) Nr. 996/97 II priede išduodančios institucijos pavadinimas "Secretaría de Agricultura, Ganadería, Pesca y Alimentación (SAGPyA)" pakeičiamas į "Secretaría de Agricultura, Ganadería, Pesca y Alimentos (SAGPyA)". 4 straipsnis Šis reglamentas įsigalioja trečią dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. balandžio 10 d. Komisijos vardu Franz Fischler Komisijos narys [1] OL L 160, 1999 6 26, p. 21. [2] OL L 315, 2001 12 1, p. 29. [3] OL L 15, 1981 1 17, p. 4. [4] OL L 32, 1999 2 5, p. 3. [5] OL L 137, 1997 5 28, p. 10. [6] OL L 270, 2002 10 8, p. 3. [7] OL L 144, 1997 6 4, p. 6. [8] OL L 175, 1998 6 19, p. 9. -------------------------------------------------- PRIEDAS " II PRIEDAS Eksportuojančių šalių agentūrų, įgaliotų išduoti autentiškumo sertifikatus, sąrašas Šalys, kurios nėra narės | Agentūra | Pavadinimas | Adresas | Argentina | Secretaría de Agricultura, Ganadería, Pesca y Alimentos (SAGPyA), Coordinación de Mercados Ganaderos | Paseo Colón 922, 1er PisoOficina 146(C 1063 ACW) Buenos AiresArgentina | Australija | Department of Agriculture, Fisheries and Forestry – Australia | PO Box 858Canberra, ACT 2601 | Botsvana | Ministry of Agriculture, Department of Animal Health and Production | Principal Veterinary Office (Abattoir)Private Bag 12Lobatse | Naujoji Zelandija | New Zealand Meat Board | PO Box 121Wellington | Svazilandas | Ministry of Agriculture | PO Box 162Mbabane | Urugvajus | Instituto Nacional de Carnes (INAC) | Rincón 459Montevideo | Pietų Afrika | South African Livestock and Meat Industries Control Board | Hamilton and Vermeulen StreetsPretoria | Zimbabvė | Ministry of Agriculture Department of Veterinary Services | PO Box 8012CausewayHarareZimbabwe | Namibija | Ministry of Agriculture, Water and Rural Development Directorate of Veterinary Services | Private Bag 12002AuspanplatzWindhoek9000Namibia | " --------------------------------------------------